Shrek

Shrek er en amerikansk dataanimert film fra 2001 basert på William Steigs eventyr med samme navn fra 1990.

Navnet «Shrek» har sin opprinnelse i det tyske ordet Schreck, som også brukes på jiddisch (שרעק), og er kognat med ordet skrekk på norsk.  

I den engelske originalen har Mike Myers stemmen som et stort, grønt troll med navnet «Shrek», mens Cameron Diaz har stemmen som «prinsesse Fiona», Eddie Murphy som det geskjeftige snakkende eselet og John Lithgow som den slemme dvergen «grev Farquaad».

Stemmen til «Shrek» ble opprinnelig innspilt av Chris Farley. Etter hans død overtok Mike Myers hans rolle. Etter at Myers var ferdig med å spille inn alle replikkene for rollen sin og filmproduksjonen var godt i gang, ba Myers om å få lov til å spille inn alle replikkene på nytt med skotsk aksent, lik den hans mor brukte når hun leste for ham på sengen.

Filmen ble laget for å være av interesse for et voksent publikum, med mange voksen-orienterte vitser og temaer, men med en enkel historie og humor som skulle appellere til barn. Det ble brukt lett gjenkjennelig popmusikk, og filmmusikken inkluderer musikk av Smash Mouth, The Proclaimers, Jason Wade, Baha Men, og Rufus Wainwright.

Filmen ble ekstremt suksessfull og hjalp til å etablere DreamWorks som en sterk konkurrent til Walt Disney Pictures innen animasjon, og da spesielt dataanimasjon. Derfor har DreamWorks brukt «Shrek» som sin maskot for animerte produksjoner.

Den ble etterfulgt av Shrek 2.

 Handling 
Historien handler om trollet «Shrek» som blir tvunget av «grev Farquaad» til å redde prinsesse «Fiona» fra en drage, slik at «Farquaad» kan gifte seg med henne. På veien blir «Shrek» venn med et snakkende esel og blir forelsket i «Fiona».

Filmen inneholder parodier på mange kjente eventyr og klassiske Disney-filmer, og til og med The Matrix. «Grev Farquaads» ansikt er lik Disneys direktør Michael Eisner, som i 1994 ga sparken til nåværende direktør i DreamWorks, Jeffrey Katzenberg.

Rolleliste (stemmer)
 Rolle  Skuespiller  Norske stemmer Shrek  Mike Myers  Asgeir Borgemoen Prinsesse Fiona  Cameron Diaz Iren Reppen Esel  Eddie Murphy  Thomas Giertsen Grev Farquaad  John Lithgow  Finn Schau Pepperkakemannen  Conrad Vernon Håvard Bakke Pinocchio  Cody Cameron  Tommy Karlsen Monsieur Hood  Vincent Cassel  Johannes Joner Ogre-jeger  Peter Dennis Ogre-jeger  Clive Pearse Vaktsjef  Jim Cummings  Bjørnunge  Bobby Block Gepetto  Chris Miller  Magisk speil  Chris Miller  Håvard Bakke Gammel kvinne  Kathleen Freeman  Kirsti Grundvig Peter Pan  Michael Galasso Blind Mus  Mike Myers  Blind mus  Christopher Knights Thelonious  Christopher Knights   Blind Mus  Simon J. Smith 

 Omsetning 
Filmen ble en stor suksess og spilte inn mer enn 455 millioner USD på kinoer verden over. Premierehelgen spilte den i USA inn 42,1 millioner USD (112 mill. USD i løpet av to helger), og kunne da kun se seg slått av rekorden til Toy Story 2 fra 1999. 

I Norge ble det solgt  billetter i premierehelgen.

 DVD-utgivelse 
I løpet av tre dager var omsetningen i USA 110 millioner USD, som tilsier 2,5 millioner solgte DVD-plater.

DVD-platen inneholder blant annet eget karaokeprogram med filmmusikken.

 Priser 
Shrek mottok mange priser og nominasjoner, bl.a. for beste DVD-utgivelse, beste filmmusikk, beste manus etc. Den største prisen var Oscar for beste animasjonsfilm (2002). I Norge ble filmen nominert til Amanda for årets utenlandske spillefilm.

 Scenen 
Scenemusikalen Shrek The Musical har tatt utgangspunkt i filmen. Den hadde premiere på Broadway desember 2008.

 Oppfølgere 
Shrek 2
Shrek den tredje
Shrek – Lykkelig alle sine dager

 Referanser 

 Eksterne lenker 



Kategori:Animerte fantasyfilmer fra USA
Kategori:Animerte filmkomedier fra USA
Kategori:Oscar-vinnere (animasjonsfilm)
Kategori:Filmer fra 2001
Kategori:DreamWorks-filmer
Kategori:Engelskspråklige filmer
Kategori:Trollfilmer
Kategori:Vinnere av Annie Award for beste animasjonsfilm
Kategori:Animerte barnefilmer fra USA